Baroyê Amedî seba ke bira destsernayîşê wezîfe yê Hemşaredarê Amedî Selçuk Mizrakliyî bêra wedaritene dewa akerdbî. Mehkeme reya verêne bira girewte ke caardişê wezîfedarkerdişê qeyûmî bêro vindertene la 12 rojan ra dima bi îtîrazê Wezaretê Karanê Zereyî na bira zî nêameye caardene. Buroyê Amedî seba temyîzî muracatê Mehkema Îdarî ya Berze kerd.
Buroyî derheqê babete de eşkerayîyêke daye û îfade kerd ke hukmê mehkeme ame wedaritene û bi nê hawayî mehkeme xeletêko pîl kerd.
Waştişnameyê temyîzî de ame waştene ke bira rastkerdişî bêra wedaritene.
Buroyê Amedî vera destsernayîşê qeyûmî nêrazîbîyayîşê xo mojna û vat: "Îradeyê weçînayoxan ame çinkerdene û nîzamê qanûnê bingeyî rê ame mudaxelekerdene.
